Եվ ամենևին էլ պատահական չէ, որ հանրապետական, միութենական և միջազգային բարձրագույն պարգևներում, որոնց արժանացել է «Մեր մանկության տանգոն», առանձնակի շեշտադրվել է Գալյա Նովենցի մարդակերտման վարպետությունը, որի լիարժեք պոռթկմանն անվերապահորեն նպաստել է ֆիլմի տաղանդավոր ստեղծագործական կազմը: Վենետիկի համաշխարհային 42-րդ կինոփառատոնի ժյուրիի հատուկ մրցանակը շնորհելիս այսպես բնութագրեցին նրա արվեստը. «Ֆիլմում գերիշխողը դերասանուհի Գալյա Նովենցն է, Աննա Մանյանիի խիստ արևելյան տեսակը»: